परमाणु ऊर्जा केन्द्रीय विद्यालय 3, अणुशक्ति नगर ,मुम्बई 94

आवधिक परीक्षा 2024

विषय- हिंदी समय – 1.30 घंटा

कक्षा- नौवी पूर्णांक- 40

खंड क

प्रश्न :1-निम्नलिखित गद्यांश को ध्यान से पढ़िए और सही विकल्प चुनिए| (1x5=5)

तुम्हें क्या करना चाहिए, इसका ठीक-ठीक उत्तर तुम्हीं को देना होगा, दूसरा कोई नहीं दे सकता। कैसा भी विश्वास-पात्र मित्र हो, तुम्हारे इस काम को वह अपने ऊपर नहीं ले सकता। हम अनुभवी लोगों की बातों को आदर के साथ सुनें, बुद्धिमानों की सलाह को कृतज्ञता पूर्वक मानें, पर इस बात को निश्चित समझकर कि हमारे कामों से हो हमारी रक्षा व हमारा पतन होगा। हमें अपने विचार और निर्णय को स्वतंत्रता को दृढ़ता पूर्वक बनाए रखना चाहिए। जिस पुरुष की दृष्टि सदा नीची रहती है, उसका सिर कभी ऊपर न होगा। नीची दृष्टि रखने से यद्यपि रास्ते पर रहेंगे, पर इस बात को न देखेंगे कि यह रास्ता कहाँ से जाता है। चित्त की स्वतंत्रता का मतलब चेष्टा को कठोरता या प्रकृति की उग्रता नहीं है। अपने व्यवहार में कोमल रहो और अपने उद्देश्यों को उच्च रखो, इस प्रकार नम्र और उच्चाशय दोनों बनो। अपने मन को कभी मरा हुआ न रखो। जो मनुष्य अपना लक्ष्य जितना ही ऊपर रखता है उतना ही उसका तीर ऊपर जाता है।

**बहुविकल्पीय प्रश्नोत्तर-**

1. मनुष्य को क्या करना चाहिए, इसका ठीक-ठीक उत्तर कौन देगा?

(क) मनुष्य को उत्तर स्वयं देना होगा। ख) दूसरों से उत्तर माँगना होगा।

(ग) कोई भी उत्तर नहीं दे सकता। (घ) मनुष्य का वित्त उत्तर देगा।

2. हमारी रक्षा व पतन किस बात से होगा?

 (क) हमारे अपने कामों से (ख) बुद्धिमानों की सलाह न मानकर

 (ग) दूसरों का आदर न करके (घ) लक्ष्य को नीचा करके

3. हमें दृढ़तापूर्वक बनाए रखना चाहिए-

(क) अच्छे गुणों को (ख) अपने कार्यों को

(ग) अपने विचार और निर्णय की स्वतंत्रता को (घ) अपने व्यवहार को

4. अपना सिर ऊपर रखने के लिए मनुष्य को क्या करना चाहिए?

(क) सिर उठाकर चलना चाहिए। (ख) नजरें नीची करके चलना चाहिए।

(ग) अपने उ‌द्देश्य को ऊँचा रखना चाहिए। (घ) इनमें से कोई नहीं।

5. इस गद्यांश का उपयुक्त शीर्षक हो सकता है-

(क) कर्मठ मनुष्य (ख) दृढ़-चित्त मनुष्य

(ग) आगे बढ़ने के तरीके (घ) प्रकृति की उग्रता

प्र.2 अपठित पद्यांश को ध्यान से पढ़िए और सही विकल्प चुनिए| (1x5=5)

 ऐसा है आवेश देश में जिसका पार नहीं।
देखा माता का ऐसा रक्तिम श्रृंगार नहीं।
कंठ-कंठ में गान उमड़ते माँ के वंदन के।
कंठ-कंठ में गान उमड़ते माँ के अर्चन के।
शीश-शीश में भाव उमड़ते माँ पर अर्पण के।
प्राण-प्राण में भाव उमड़ते शोणित तर्पण के।
जीवन की धारा में देखी ऐसी धार नहीं।
सत्य अहिंसा का व्रत अपना कोई पाप नहीं।
विश्व मैत्री का व्रत भी कोई अभिशाप नहीं।
यही सत्य है सदा असत की टिकती चाप नहीं।
सावधान हिंसक! प्रतिहिंसा की कोई माप नहीं।
कोई भी प्रस्ताव पराजय का स्वीकार नहीं।
ऐसा है आवेश देश में जिसका पार नहीं।

**प्रश्न**

**(1 ) उपरोक्त पद्यांश में किसके आवेश’ का उल्लेख हुआ है?**
(क ) माता के (ख ) देश के
(ग ) शत्रु के (घ ) इनमें से कोई नहीं

**(२) कवि के मतानुसार असत्य है**
(क ) स्थायी (ख ) व्रत
(ग ) अभिशाप (घ ) अस्थायी

**(3 ) ‘रक्ति श्रृंगार’ का अर्थ है**
(क ) वीर सपूतों का रक्त बलिदान करना (ख ) रक्त बहाना
(ग ) शत्रु का खून बहाना । (घ ) उपरोक्त में से कोई नहीं

**(4 ) ‘शोणित तर्पण’ का अर्थ है**
(क ) खून बहाकर आक्रमणकारी के पितरों का श्राद्ध करना (ख ) शत्रु का शोषण करना
(ग ) दुखी होकर श्राद्ध करना (घ ) वीर सपूतों का रक्त बलिदान करना

**(5) पद्यांश में ‘माता’ का प्रतीक है–**
(क ) देवी की (ख ) विश्वमैत्री की (ग ) सत्य-अहिंसा की (घ ) राष्ट्र (देश) की

**खंड ख**

प्र1 निम्नलिखित वाक्यों में निपात छांट कर लिखिए| (2)

बस इतना ही काफी है|

फिर मैं भी ज़ोर लगाता हूँ |

प्र.२-दिए गए वाक्य को (दो) अलग तरीके से लिखिए | (2)

सुबह होने से पहले हम गाँव में थे|

प्र.3- अर्थ के आधार पर निम्नलिखित वाक्यों के भेद लिखिए | (4)
(i) वर्षा होने के कारण नालियाँ भर गईं। ……………………..
(ii) आज ममता विद्यालय नहीं आई है। ……………………..
(iii) क्या आप फ़िल्म देखने चलेंगे? ……………………..
(iv) यदि अच्छे अंक आएँगे तो छात्रवृत्ति मिलेगी। ……………………..

प्र.4- निम्नलिखित में कौन-सा समास है? (4)

\*यथाशक्ति में कौन सा समास है?

क-बहुब्रीहि ख-तत्पुरुष ग-अव्ययीभाव घ-कर्मधारय

\*दशानन में कौन सा समास है ?

क-अव्ययी भाव ख- द्विगु ग-बहुब्रीहि घ-कर्मधारय

\*भाई—बहन में कौन सा समास है?

तत्पुरुष ख-द्वंद्व ग-बहुब्रीहि घ-तत्पुरुष

\*भरपेट में कौन सा समास है?

क-अव्ययी भाव ख- द्विगु ग-बहुब्रीहि घ-कर्मधारय

**खंड ग-**

निम्नलिखित प्रश्नों ले उत्तर लिखिए| (10)

प्र 1 अपनी यात्रा के दौरान लेखक को किन-किन कठिनइयो का सामना करना पड़ा?

प्र.2 प्रस्तुत यारा वृत्तान्त के आधार पर बताएँ कि उस समय का तिब्बती समाज कैसा था?

प्र.3 भिखमंगे के वेश में होने के बावजूद लेखक को ठहरने के लिए उचित स्थान मिला जबकि दूसरी यात्रा के समय भद्र वेश में भी उन्हें उचित स्थान नहीं दिला सका |क्यों?

प्र.4 किन घटनाओं से पता चलता है कि हिरा और मोती में गहरी दोस्ती थी?

प्र.5 छोटी बच्ची को बैलों के प्रति प्रेम क्यों उमड़ आया?

**काव्य खंड**

किन्ही चार प्रश्नों के उत्तर लिखिए (8)

1-मनुष्य ईश्वर को कहाँ-कहाँ ढूँढता है? 2-इस संसार में सच्चा संत कौन कहलाता है?

3-मानसरोवर से कवी का क्या आशय है?

4-कबीर ने ईश्वर प्राप्ति के लिए किन प्रचलित विश्वासों का खंडन किया है?

5-ज्ञान की आँधी का भक्त के जीवन पर क्या प्रभाव पड़ता है?